O cuerpo prencipal d'o laco va en dirección norte-sud y tien una largaria de 65 km. Bi ha tres grans brazos formaus por fiordos en o canto ueste d'o laco: o fiordo d'o norte, o fiordo d'o meyo y o fiordo d'o sud. Istos son os unicos fiordos interiors que tien Nueva Zelanda, os atros 14 que bi ha se troban en a costa. Bi ha quantas islas chicotas en a dentrada d'o fiordo d'o meyo que forman un forcallo dividindo a dentrada d'o fiordo en dos brazos. A superficie d'o laco se troba a una altaria de 210 metros. Tien una fondura meyana de 417 metros, por o que a suya parti mas funda ye a 226 metros por debaixo d'o libel d'a mar.